## La delegada del Consell a Castelló es reunix amb l’alcalde de la Llosa

*** Susana Fabregat ha destacat “la importància de la col·laboració entre administracions per a executar projectes que redunden en el benestar de la ciutadania”**

La delegada del Consell a Castelló, Susana Fabregat, ha visitat la Llosa amb l’objectiu de conéixer de primera mà els projectes d’este municipi de poc més de mil habitants. Després de firmar el llibre d’honor, Susana Fabregat s’ha reunit amb l’alcalde d’esta localitat de la Plana Baixa, Ximo Llopis. Els dos han abordat qüestions d’interés per al municipi, principalment en matèria d’infraestructures, educació, servicis socials, indústria i transport.

La delegada del Consell a Castelló ha subratllat “la importància de la col·laboració entre administracions per a executar projectes que redunden en el benestar de la ciutadania”.

Posteriorment, ha visitat el paratge de la font del Carcau, una zona que ha sigut rehabilitada per al seu ús com a parc i està dotada amb instal·lacions per als xiquets i paellers. Seguidament, Susana Fabregat ha visitat altres infraestructures locals, com la piscina municipal.

Estes visites institucionals s’emmarquen en l’aposta de la Generalitat per mantindre una escolta activa amb els 135 municipis de la província de Castelló per a conéixer de primera mà totes les seues necessitats.

Fecha: 24/07/2024